open-index/open-wikipedia-markdown huggingface dataset:
Banja Gornja Trepča

**Banja [[Gornja Trepča (Čačak)|Gornja Trepča]]** ili **Atomska banja Gornja Trepča** nalazi se na šumovitim padinam planina Vujan i Bukovik, na nadmorskoj visini od 460 metara. Nalazi se na 18&nbsp;km udaljenosti od Čačka i 9&nbsp;km od Gornjeg Milanovca (preko Vujna), a 140&nbsp;km od Beograda Ibarskom magistralom. Klima je umereno-kontinentalna, izrazito blaga sa malim kolebanjima godišnje temperature. Mineralna voda koja izvire iz dubine zemlje čuvena je u Evropi po lekovitim svojstvima. Banja je pogodna za turiste i zbog prelepe prirode, kulturno-istorijskih spomenika i naravno zbog zdravstvenih faktora. Banja je poznata u lečenju specifičnih oboljenja i van granica Srbije.
:Prirodni lekoviti faktori su:
* termalna voda od 30&nbsp;°C, sadrži radon (29,6 bekerela), što je čini blago radioaktivnom
* prisustvo cezijuma je visoko, što je od izuzetne vrednosti u lečenju centralnog nervog sistema
* prisustvo selena usporava starenje i štiti od radioaktivnih zračenja
* očuvana priroda i čist vazduh
:Banja se preporučuje za:
* degenerativni reumatizam
* hronični inflamatorni reumtizam
* ekstraaktikularni reumatizam
* neuropsihijatrijske bolesti
* cerebralne paralize
* neuroze
* oboljenja perifernih krvnih sudova
* oboljenja gastrointestinalnog trakta
* I **jedinstvena** u Evropi koja leči obolele od **[[multipla skleroza|multiple skleroze]]**

Smeštaj se može naći u stacionaru „Prirodno lečilište Gornja Trepča“ (Zdravstveni centar Čačak), pansionu „Fontana“ i „Zdravljak“, kao i u domaćoj radinosti.
 
U neposrednoj blizini banje se nalazi više kulturno-istorijskih spomenika, manastira i izletišta.

## Sastav vode
Utvrđeno je da je voda mineralnih izvora Gornje Trepče blago radioaktivna. Pored uobičajenih minerala kalijum, kalcijuma, natrijuma, hlora, barijuma, gvožđa , srebra, mangana, aluminijuma, olova, hroma, nikla, bakra, sumpora i dr., sadrži i veoma retke, hemijske elemente kao što su: cezijum, rubidijum, stroncijum, litijum, kobalt, vanadijum, titan, uran, radon i radijum, po kojima je banja dobila ime.

## Reference

## Vanjske veze

* Opština Čačak-banje, Atomska banja Gornja Trepča
* Atomska banja Gornja Trepča
* Udruženje Banja-Banja Gornja Trepča 
* Stanko Popović kupio Atomsku banju (B92, 7. maj 2014)
Kaštel

**Kaštel** ima više značenja:

## Fortifikacije

* castellum
* kaštel Andreis
* kaštel Butković
* kaštel Cambio
* kaštel Celio Cega
* kaštel Dragač
* kaštel dvorac Rušinac (Miljenkov dvorac)
* kaštel Koriolana Cipika
* kaštel Kuparić
* kaštel Piškera
* kaštel Quarko
* kaštel Štafileo
* kaštel Tartalja
* kaštel Urmaneo
* mletačka utvrda u Puli

## Naselja

### Hrvatska

* Kaštel (Buje), naselje u sjeverozapadnom dijelu Istre, na lijevoj obali rijeke Dragonje, 6 km sjeverno od Buja
* Kaštel Gomilica, grad u Kaštelima (Gornja Kaštela), 8 km sjeverozapadno od Splita
* Kaštel Kambelovac, grad u Kaštelima (Gornja Kaštela), 9 km sjeverozapadno od Splita
* Kaštel Lukšić, grad u Kaštelima (Gornja Kaštela), 11 km sjeverozapadno od Splita
* Kaštel Novi, grad u Kaštelima (Donja Kaštela), 14 km sjeverozapadno od Splita
* Kaštel Stari, grad u Kaštelima (Donja Kaštela), 12 km sjeverozapadno od Splita
* Kaštel Sućurac, grad u Kaštelima (Gornja Kaštela), 5 km sjeverozapadno od Splita
* Kaštel Štafilić, grad u Kaštelima (Donja Kaštela), 17 km sjeverozapadno od Splita
Banja Badanja

**Banja Badanja** je banja na planini Cer. Pripada ataru naselja Donja Badanja, smeštena je u dolini reke Cernice.

Banjske mineralne vode su, po predanju, otkrili pastiri koji su zapazili kako stare i bolesne životinje posle valjanja u banjskom blatu ponovo postaju zdrave.

U Banji postoje dva izvora: „Glavni izvor“ sumporovite vode i izvor „Gvozdene vode“. Izvor sumporovite vode spada u red sumporovito-gvožđevitih. Temperatura vode je 15&nbsp;°C, mineralizacija iznosi 0,82 g/l,, Ph vrednost 7. Izdašnost „Glavnog izvora“ je 1 l/s. U gasnom sastavu vode preovlađuje azot, dok je sadržaj rastvorenog ugljen-dioksida do 28&nbsp;mg/l, a sumpor-vodonika 4,2&nbsp;mg/l.

„Gvozdeni izvor“ se nekada zvao „Crvena voda“. Spada u red gvožđevitih voda. Voda je hladna, ukupne mineralizacije 0,8 g/l, ali sa znatno povišenom radioaktivnošću 100,3 bekerela.

Banjska voda se koristi za kupanje i piće. Upotrebom gvožđevite vode leči se anemija i razna stomačna obolenja a korišćenjem sumporovite vode reumatizam, artritis, spondiloza i posttraumatska stanja.

U banji postoji Centar za rehabilitaciju i stacionarno lečenje, Specijalna bolnica za rehabilitaciju „Boro Skorić“, motel „Cernica“, a u toku je i izgradnja hotela.
The Colditz Story

***The Colditz Story*** () je britanski crno-bijeli film snimljen u režiji Guya Hamiltona i premijerno prikazan 1955. godine. Temelji se na istinitim događajima, odnosno knjizi Pata Reida, britanskog oficira koji je za vrijeme Drugog svjetskog rata bio zatvoren u njemačkom zarobljeničkom logoru Oflag IV-C, smještenom u Zamku Colditz. Radnja prikazuje kako Reid (čiji lik tumači John Mills), zajedno sa drugim britanskim i savezničkim oficira, planira i izvodi spektakularni bijeg do neutralne Švicarske. Film je imao dobru gledanost u britanskim kino-dvoranama. Godine 1972. je, također po motivima Reidove knjige, snimljena TV-serija *[[Colditz (TV serija)|Colditz]]*.

## Uloge

* John Mills ... Pat Reid
* Christopher Rhodes ... Mac McGill
* Lionel Jeffries ... Harry Tyler
* Bryan Forbes ... Jimmy Winslow
* Guido Lorraine ... Poljski oficir
* Anton Diffring ... Fischer
* Richard Wattis ... Richard Gordon
* Ian Carmichael ... Robin Cartwright
* Eric Portman ... Pukovnik Richmond
* Frederick Valk ... Komandant logora
* Denis Shaw ... Priem
* Theodore Bikel ... "Vandy", Machiel van den Heuvel
* Keith Pyott ... Francuski pukovnik
* Eugene Deckers ... La Tour
* Anthony Faramus ... Britanski oficir
* Peter Swanwick ... Lutyens
* John Heller ... Njemački stražar
* Jean Driant ... Francuski bolničar
* Jean Bacon ... Francuski bolničar
* Frederick Schiller ... Njemački vojnik
* Guy Deghy ... Njemački vojnik
* Witold Sikorski ... Poljski oficir
* Leo Bieber ... Njemački prevodilac
* Rudolph Offenbach ... Nizozemski pukovnik
* Arthur Butcher ... Poljski pukovnik
* David Yates ... Dick
* Douglas Argent ... Britanski oficir
* Terence Brook ... Britanski oficir
* Frank Coburn ... Britanski oficir
* Eric Corrie ... Britanski oficir
* John Corrie ... Britanski oficir
* Eric Lander ... Britanski oficir
* Kenneth Midwood ... Britanski oficir
* Peter Myers ... Britanski oficir
* Claude Le Sache ... Francuski prevodilac
* Zygmunt Rewkowski ... Poljski prevodilac
* Carl Duering ... Njemački oficir
* Ludwik Lawinski ... Franz Josef
* A. Blichewicz ... Poljski oficir
* B. Dolinski ... Poljski oficir

## Reference

## Vanjske veze
*
Cesta do pravěku

***Cesta do pravěku*** (), također poznat i kao ***Putovanje u prahistoriju*** je čehoslovački science fiction film snimljen 1955. u režiji Karela Zemana. Protagonisti su četvorica dječaka koji ploveći na splavi završe na tajanstvenoj rijeci koja ih vraća u prošlost te im pruža priliku da iz prve ruke upoznaju razne periode Zemljine historije, odnosno drevne prahistorijske životinje, uključujući dinosaure. *Cesta do pravěku* se isticao za tadašnje vrijeme inovativnim specijalnim efektima te je izazvao veliku pažnju i brojne pohvale, kao i nagradu na venecijanskoj Mostri. U SAD su godine 1966. nadosnimljene scene sa američkim glumcima i engleskim komentarom. Godine 1993. je Steven Spielberg, uspoređujući vlastiti film *[[Jurassic Park (film)|Jurski park]]* sa *Cesta do pravěku*, izrazio divljenje zbog Zemanove sposobnosti da dočara davno iščezli svijet sa filmskom tehnologijom sredine 20. vijeka.

## Vanjske veze
*
*A glowing but also well-detailed review (American version)
*The photo of boys after 55 years (Czech)
*
* 
* 
* Článek o vědeckých nepřesnostech ve filmu na blogu ''Dinosauria''
Leonid Kravčuk

**Leonid Makarovič Kravčuk** (; Veliki Žitin, 10. januar 1934 — 10. maj 2022) je bivši ukrajinski političar i prvi predsednik Ukrajine nakon sticanja nezavisnosti 1991. godine.

## Biografija
Rođen je 1934. godine u selu Veliki Žitin u seljačkoj porodici. To je područje tada bilo deo Poljske, a nakon Drugog svetskog rata je priključeno Ukrajinskoj SSR. Član Komunističke partije Sovjetskog Saveza postao je 1958, a radio je u Agitpropu. Član Politbiroa KP Ukrajine postao je 1989, a 23. jula 1990. izabran za predsednika Vrhovne rade, čime je postao najuticajniji ukrajinski političar.

Nakon neuspelog Avgustovskog puča u Moskvi 1991, Kravčuk je napustio članstvo u KPSS i proglasio Ukrajinu nezavisnom od Sovjetskog Saveza. Bio je izabran za prvog predsednika nezavisne Ukrajine na predsedničkim izborima u decembru 1991. godine.

### Predsednik
Svoju je političku karijeru jačao izbegavajući sukobe, a odlikovao se lukavošću i diplomatskim pristupom. Kravčuk je tokom svog mandata okrenuo Ukrajinu prema Zapadu i bio jedan od retkih vođa u svetu koji je svoju zemlju očistio od nuklearnog naoružanja. Nije uspeo da se obračuna s korupcijom, koja je bila uzrok loše sprovedenoj privatizaciji državnog vlasništva. Inflacija je u zemlji dostigla astronomske visine između 1992. i 1994, penjući se na hiljade procenata.

Najveći promašaj tokom Kravčukovog mandata bila je propast Crnomorske parobrodske kompanije u Odesi, dotada najveće trgovačke flote na svetu. Kompanija je tajno prodana u bescenje stranim firmama za sitan novac. Stotine mornara nisu primili plate i ostali da žive na brodovima širom sveta nekoliko narednih godina. Kravčukov sin bio je optužen da je učestvovao u malverzacijama oko prodaje kompanije.

Šokirani propašću privrede i rastom napetosti s Rusijom, ukrajinski birači su na predsedničkim izborima 1994. izabrali Leonida Kučmu, koji je obećao obračun s korupcijom, obnovu privrede i veću saradnju s Rusijom.

### Postpredsednička karijera
Nakon poraza na izborima, Kravčuk se povezao s nekoliko ukrajinskih oligarha i s njima osnovao Socijaldemokratsku partiju Ukrajine (ujedinjenu). Na predsedničkim izborima 2004. godine, Kravčuk je dao podršku Viktoru Janukoviču. U intervjuu 2009. je izjavio da napušta politiku. Na predsedničkim izborima 2010. je dao podršku Juliji Timošenko, okrenuvši se od Janukoviča.

## Reference

## Vanjske veze
Jedda

***Jedda*** je australijski igrani film snimljen u režiji Charlesa Chauvela i premijerno prikazan 1955. godine, poznat kao prvi cjelovečernji film u boji u historiji australijske kinematografije te kao prvi film u kome su u glavnim ulogama nastupili Aboridžini. Naslovna protagonistica, koju tumači Ngarla Kunoth, je aboridžinska djevojka odrasla na bjelačkoj stanici za stoku u Sjevernoj Teritoriji, u koju se zaljubi mladi Aboridžin po imenu Marbuck (koga tumači Robert Tudawali) te je otme kako bi je doveo u svoje pleme. Chauvel je film snimio uz brojne poteškoće financijske i tehničke prirode, vezane uz dugotrajno traženje lokacija i glumaca u Sjevernoj Teritoriji, ali i tada još uvijek izuzetno skup i rijedak film u boji, koga se moralo slati u Britaniju na razvijanje; zbog propalih negativa su brojne scene morale biti naknadano dosnimljene. Usprkos toga, Jedda je postigla veliki uspjeh ne samo u Australiji, nego i u inozemstvu. Prikazana je na Kanskom filmskom festivalu gdje je bila u konkukrenciji za Zlatnu palmu. Chauvelu je bio najuspješniji, ali i posljednji film u karijeri, s obzirom da je umro četiri godine kasnije, pripremajući se za novi projekt.

## Uloge
*Ngarla Kunoth ... Jedda
*Robert Tudawali ... Marbuck
*Betty Suttor ... Sarah McMann
*Paul Reynall ... Joe
*George Simpson-Lyttle ... Douglas McMann
*Tas Fitzer ... Peter Wallis
*Wason Byers ... Felix Romeo
* Willie Farrar ... Mali Joe
*Margaret Dingle ... Mali Jedda

## Reference

## Vanjske veze
* 
*National Film and Sound Archive 
* ''Jedda'' , Murdoch University Media Communication and Culture
*''Jedda'' at National Film and Sound Archive
* Ben Miller 'The Mirror of Whiteness: Blackface in Charles Chauvel's ''Jedda'' ' ''JASAL'' Special Issue 2007
* ''Jedda'' at Australian Screen Online
*''Jedda''  at Oz Movies
Vrnčani

**Vrnčani** mogu biti:

* Vrnčani (Gornji Milanovac), naseljeno mesto u opštini Gornji Milanovac, Moravički okrug, Republika Srbija
* Vrnčani (Čačak), naseljeno mesto u opštini Čačak, Moravički okrug, Republika Srbija
Banja Vrujci

**Banja Vrujci** je banja u severozapadnoj Srbiji u opštini Mionica u Kolubarskom upravnom okrugu. Smeštena između Mionice i Ljiga, u dolini između planine Suvobor i reke Toplica. Nalazi se na nadmorskoj visini od 180 metara. Udaljena je 92 kilometara od Beograda. Kroz banju teče rečica Gornja Toplica. U Banji Vrujci se proizvodi i flaširana voda pod nazivom Voda voda, a u njoj se nalazi i fabrika Sinalko. U banji postoji i osmorazredna osnovna škola.

Termalne vode u banji Vrujci su kalcijumsko-magnezijumske sa prosečnom temperaturom od 27° -{C}-. Spadaju u grupu oligomineralnih voda. U terapijske svrhe voda se koristi za kupanje i za piće. Lekovita svojstva vode i banjskog blata ogledaju se u lečenju reumatskih oboljenja, steriliteta, išijasa, proširenih vena, visokog krvnog pritiska, kožnih bolesti, itd.

Tragovi materijalne kulture i narodnog predanja ukazuju da je prostor oko vrujačkih izvora od davnina bio naseljen. Iz tih vremena datira postojanje vrujačke divlje banje, koja je trajala sve do 1935. godine, kada se Banja pretvorila u narodno lečilište.
Protočni Bazeni u Banji Vrujci su jednistveni u Srbiji, zbog vode koja se stalno menja.

U neposrednoj blizini Banje se nalazi mnoštvo turističkih destinacija, izletišta, manastira i kulturno istorijskih spomenika. U skorije vreme se očekuje završetak spa centra „Prva Nova Banja“ koji će kada bude završen predstavljati jedinstven velnes i spa centar u Srbiji.

## Reference

## Vanjske veze
Muerte de un ciclista

***Muerte de un ciclista*** (), također poznat i pod naslovom ***Gli egoisti*** () je špansko-italijanski crno-bijeli film snimljen 1955. u režiji Juana Antonija Bardema. Po žanru je drama, a protagonisti - koje tumači Lucia Bosè i Alberto Closas - su supruga pripadnika madridskog otmjenog društva i univerzitetski profesor koji održavaju preljubničku vezu. Radnja prikazuje kako jedne noći, dok se zajedno vraćaju u automobilu, slučajno udare biciklistu te ga, bojeći se da će njihova veza biti razotkrivena, ostave da umre na cesti. Film je premijerno prikazan na Kanskom festivalu gdje je dobio nagradu FIPRESCI. Često ga se tumačilo kao komentar na hipokriziju i društvene razliku od Francovoj Španiji, ali i odraz film noira na špansku kinematografiju.

## Izvori

## Vanjske veze
* 
* ''Death of a Cyclist'' essay by Marsha Kinder at the The Criterion Collection
*  by Film-O-Tech (Spain)
* ''Death of a Cyclist'' film review by Felicia Feaster at Turner Classic Movies
*
Lucia Bosè

**Lucia Bosè**, rođena kao **Lucia Borloni** (28. januar 1931 - 23. mart 2020) je bila italijanska glumica, najpoznatija po filmovima u kojima je nastupala krajem 1940-ih i 1950-ih. Također je poznata kao majka znamenitog španskog glumca i pjevača Miguela Boséa.

## Vanjske veze
*
Zakoldovanji maljčik

***Začarani dječak*** () je sovjetski animirani film snimljen 1955. u režiji Vladimira Polkovnikova i Aleksandre Snježko-Blockaje. Predstavlja adaptaciju romana *[[Nils Holgerssons underbara resa genom Sverige]]* švedske književnice Selme Lagerlöf. Naslovni protagonist je dječak po imenu Nils koji voli mučiti životinje sve dok ga **tomte** ne smanji i učini sposobnim govoriti sa životinjama. Nils putuje na krilima divlje guske kroz Lapland nastojeći se iskupiti dobrim djelima i tako potaći *tomtea* da ga vrati na pravu veličinu.

## Vanjske veze
*
*''The Enchanted Boy'' at the Animator.ru
*''The Enchanted Boy'' at Myltik.ru 
*''The Enchanted Boy'' at Krupnyy Plan
Brestovačka banja

**Brestovačka banja** je banja u istočnoj Srbiji. Nalazi se blizu sela Brestovac kod Bora. Banja se nalazi na nadmorskoj visini od 385 metara. Klima u je umereno-kontinentalna. Nekadašnja vulkanska aktivnost i složen geološki sasatav terena uslovili su pojavu termomineralnih izvora.

Temperatura vode je 32-40°-{C}-. U vodi ima kalijuma, kalcijuma, natrijuma, magnezijuma, hlora, joda, sulfata, karbonata i dr. Prirodne oligomineralne lekovite vode Brestovačke banje uspešno se koriste na više načina: pijenjem, ispiranjem, orošavanjem, aerosolom, kupanjem, a u fizikalnoj terapiji služe i kao pomoćna lekovita sredstva medikamentima.

U banji se nalazi konak Kneza Miloša, iz 1837. godine, turski hamam i restaurirano staro kupatilo.
Gamzigradska Banja

**Gamzigradska Banja** je banja u istočnoj Srbiji, blizu Zaječara. Nalazi se na nadmorskoj visini od 160 metara. Smeštena je u dolini donjeg toka Crnog Timoka, nedaleko od magistralnog puta Zaječar-Paraćin.

Banja ima više izvora termomineralnih voda, temperature od 38-43°-{C}-, alkalnog su ukusa. Rimski car Gaj Galerije Valerije Maksimijan je u 3. veku podigao ovde luksuznu palatu.

U banji se nalazi Specijalna bolnica za rehabilitaciju „Gamzigrad“. U samoj Banji se nalazi jedna od najstarijih hidrocentrala u Srbiji. Na 3&nbsp;km od Gamzigradske Banje nalaze se ostaci carskog dvorca Feliks Romulijana, koji je sagrađen po želji cara Gaja Galerija Valerija Maksimilijama.
Bečanj (razvrstavanje)

**Bečanj** može biti:
* Bečanj, naseljeno mjesto u Srbiji, u opštini Čačak.
* Bečanj (vrh), jedan od vrhova planineTrebave u Republici Srpskoj.
Selters banja

**Selters banja** ili **Mladenovačka banja** se nalazi u Mladenovcu, na prostranom terenu, na obroncima planine Kosmaj 46&nbsp;km jugoistočno od Beograda.

Klima je prijatna, a Banja je poznata po čistom vazduhu i prelepo uređenom parku, sa dosta zelenila. U blizini se nalaze kulturno-istorijski spomenici i izletišta. 1898. godine je na ovom prostoru otkrivena lekovita mineralna voda.

Ona pomaze kod povreda zglobova i mišića, oboljenja krvnih sudova i gornjih disajnih puteva, ... Lekovito svojstvo ove vode poznato je i upotrebljava se više od 100 godina.

U sastavu banje su i jednokrevetne, dvokrevetne i trokrevetne sobe, amfiteatar, restoran za ručavanje (za 250 osoba), banket sala i bazen sa toplom vodom.

Velike zasluge za razvoj Selters Banje ima dr Tomislav Mališić.

## Reference
Slatinska Banja

**Slatinska Banja** se nalazi u selu Slatina kod Čačka.

## Položaj
Slatinska banja ima izuzetno povoljan geografski položaj. Banja se nalazi u podnožju planine Jelice, na desnoj obali reke Zapadne Morave. Od Čačka je udaljena 17&nbsp;km. Banjom protiče banjska reka - Daćinac na kojoj se nalazi termalna zona, gde su i termalni izvori lekovite mineralne vode. Nadmorska visina na kojoj se nalazi Slatinska banja iznosi 275 m.

## Prirodni lekoviti faktori
Na osnovu hemijskih analiza voda Slatinske Banje sadrži sumporvodonika više nego ostale banje u Srbiji. Hemijsku analizu izvršila je 1957. i 1958. godine stručna komisija Instituta za medicinsku hidrologiju i klimatologiju Medicinskog fakulteta iz Beograda.

Vode Slatinske Banje spadaju u red hladnih sumpornih voda, koje imaju karakter slabih alkalno-soliničnih voda. Čine je sledeći elementi: kalijum, litijum, rubidijum, stroncijum, cezijum, barijum i fosfor. Ovo je samo informativna analiza, jer je za kompletniju analizu potrebno više od 1l vode (3-5l), kako bi na osnovu potpunije analize Slatinska banja došla u red sumpornih lekovitih voda.

Temperatura mineralne vode Slatinske banje iznosi 16,8°-{C}-. Slatinska Banja se preporučuje za lečenje pre svega kožnih oboljenja i reumatizma pri čemu je neophodno vršiti dogrevanje vode u kupatilima.

## Zanimljivosti
U blizini Slatinske Banje nalazi se nepokretno kulturno dobro Seoski čardak, koji je proglašen za spomenik kulture.

## Vanjske veze
*Zavod za zaštitu spomenika kulture Kraljevo 
*Grad Čačak-Banje
Aleksandra Krunić

**Aleksandra Krunić** (rođena 15. marta 1993. u Moskvi, Rusija) je srpska teniserka. Od 26. jula 2010. zauzima 230. poziciju na VTA listi, i četvrta je najbolje rangirana srpska teniserka, iza Jelene Janković i Ane Ivanović i Bojane Jovanovski. Krunićeva je osvojila šest ITF turnira, pet u pojedinačnoj i jedan u konkurenciji parova.
25. aprila 2009. godine Krunićeva je debitovala za srpski fed kup tim u meču parova protiv reperezenatacije Španije, a 2012. godine je sa saigračicama došla do finala.

## Karijera
### Juniorska karijera
Krunićeva je tenis počela da igra sa sedam godina. 2006. godine je došla do polufinala juniorskog Kremlin kupa gde je izgubila od Ruske teniserke Darije Gavrilove a iste godine je igrala i finale juniroskog turnira u Francuskoj gde je izgubila od bugarske teniserke Dalie Zafirove. Sledeće godine je osvojila tri juniorska turnira u Podgorici, Livornu i Maiji. 2008 je igrala četvrtfinale juniorskog evropskog šampionata i osvojila turnir u Budimpešti.
2009. godine je izgubila u drugom kolu juniorskog otvorenog prvenstva Australije u singlu i stigla do finala u parovima. Te godine je došla do 17. pozicije na juniorskoj rang listi.

### Profesionalana karijera
Krunićeva je dobila pozivnicu za turnir u Prokuplju 2008. godine. Odigrala je 3 meča za Fed kup 2011. U meču svetske B grupe sa Kanadom, izgubila je od Rebeke Marino sa 3-6 6-3 5-7, a u dublu sa Bojanom Jovanovski savladala je Šaron Fičman i Mari Peletje sa 7-6 6-4, a u meču baraža za svetsku A grupu, koji je odigran sa Slovačkom, u dublu sa Jelenom Janković savladala je Danijelu Hantuhovu i Magdalenu Ribarikovu sa 6-3 3-6 7-5, i time donele pobedu Srbiji. U 2011. godini došla je do najboljeg plasmana na listi, 208 mesta, zahvaljujući plasmanu u polufinale turnira u Pragu, koji se igra za nagradni fond od 100.000$. U polufinalu je izgubila od Petre Kvitove sa 6-4 6-2, 10 na rang listi.

## Uspeh na turnirima

## Finala u karijeri
### VTA finala parovi (0–1)






**Finala po podlozi**


Tvrda (0–1)


Trava (0–0)


Šljaka (0–0)


Tepih (0–0)






### Timska takmičenja (0–1)

### ITF finala pojedinačno (5-2)

### ITF finala u parovima (0–1)

## Reference

## Vanjske veze

* Aleksandra Krunić  na sajtu Ženske teniske asocijacije
* Aleksandra Krunić Nezvanični blog
Muselim

**Muselim** (turski müsellim, arapski - musälläm) zastupnik Paše u sandžaku koji mu je dat kao arpaluk; oblasni upravnik; sreski načelnik, sinonim za Kajmakam .

Muselim znači i onaj koji je povlašćen, privilegovan, oslobođen delimično ili potpuno od redovnih državnih i feudalnih tereta (poreza...).

## Povezano
* Lista turcizama u srpskohrvatskom jeziku

## Izvori
Radič

**Radič** može biti:

* Radič Postupović
* Radič Crnojević
* Radič Božić
* Radič (Rogatica)

## Povezano
* Radić
Tabanović (razvrstavanje)

**Tabanović** može biti:
*Tabanović, naseljeno mesto u opštini Šabac
*Tabanović, naseljeno mesto u opštini Mionica
Sovljak (razvrstavanje)

**Sovljak** može biti:

*Sovljak, naseljeno mesto u opštini Bogatić u Mačvanskom okrugu ili
*Sovljak, naseljeno mesto u opštini Ub.
Dragoljub Bato Brajović

**Dragoljub ''Bato'' Brajović** (Podgorica, 17. juna 1939. - Podgorica, 16. marta 2022.) bio slikar, profesor likovne kulture i kritičar.

## Biografija
Osnovnu školu i Višu realnu gimnaziju završio u Podgorici.

1958-1963. diplomirao na Akademiji likovnih umjetnosti u Beogradu u klasi majstora-slikara Mila Milunovića.
1965-1967. postdiplomske studije na ALU u Beogradu, kao vanredni student u klasi Milunovića i Zorana Petrovića.
1969-1970. kao stipendist Francuske u Parizu, pohađao grafički atelje Johna Fridlaenndera.
1987-1991. boravio u Parizu kao nastavnik Jugoslovenske dopunske škole; priredio više samostalnih izložbi; sprovodio stručno usavršavanje iz Istorije moderne umjetnosti na Sorboni stekavši postdiplomske akademske stepene Maitrise i D.E.A. (diploma produbljenih studija) studijsko-istraživačkim radovima "Savremena crnogorska umjetnost i Pariska skola" i "50-te godine u savremenoj umjetnosti". U ranijem razdoblju ispituje pikturalnu materiju u asocijativnim interpretacijama crnogorskog pejzaža (Brijeg od Morače, 1964. Jalova zemlja, 1964.) Poslije slika figuralne kompozicije nadrealističkog karaktera (Noć na Skadarskom jezeru, 1971.) Bavi se ilustracijom i grafičkim oblikovanjem.

Član udruženja ULUCG i Saveza likovnih umjetnika Jugoslavije od 1964. Sekretar ULUCG od 1968. do 1973. godine. Predsjednik ULUCG u periodu 1991-1995. Predsjednik Saveza udruženja likovnih umjetnika Jugoslavije od 1992. do 1995. godine. 1990. godine izabran za člana Svjetskog savjeta InSEA (Internacionalne Asocijacije za umjetničku edukaciju).

1982. dobio zvanje Zaslužni likovni pedagog Jugoslavije. Dugogodišnji pedagoški radnik i inspektor Ministarstva prosvjete RCG za likovnu kulturu. Ilustrovao više udžbenika, povremeno „Tribinu" i „Omladinski pokret". Saradnik u japanskoj ediciji Likovna pedagogija svijeta. Sa B. Karlavarisom napisao udžbenik Likovnog odgoja za osnovne škole (Titograd, 1981.) Kao predavač učestvovao na Regionalnom kongresu InSEA u Sofiji 1983. i na Svjetskom kongresu u Hamburgu 1987. godine.

## Izložbe i nagrade
Priredio i učestvovao na brojnim samostalnim i kolektivnim izložbama u zemlji i inostranstvu. Dobitnik brojnih nagrada od kojih važnije:

* 1962. I nagrada za mlade crnogorske umjetnike
* 1969. Nagrada Oslobođenja Podgorice
* 1985. I nagrada na izložbi Umjetnici Podgorice
* 1986. Orden rada sa srebrnim vijencem
* 1987. Otkupna nagrada na V Bijenalu akvarela Jugoslavije u Karlovcu
* 1990. Nagrada za kreativnost na XV Salonu slikarstva i skulpture u Bresiju (Francuska)
* 1991. I nagrada na konkursu "Boje Miroa" (Francuska)

## Vanjske veze
* http://www.montenegrina.net/pages/pages1/likovna_umjetnost/d_b_brajovic/biografija.html
* http://www.montenegrina.net/pages/pages1/likovna_umjetnost/d_b_brajovic/tekstovi.html
* http://www.ulucg.me/clanovi/dragoljub-brajovic.php
Mr. Arkadin

***Mr. Arkadin***, također poznat i pod naslovom ***Confidential Report*** () ili ***Tajni dosije*** je francusko-špansko-švicarski crno-bijeli film snimljen 1955. u režiji Orsona Wellesa. Po žanru je triler, a temelji se na radio-seriji *[[The Adventures of Harry Lime|The Lives of Harry Lime]]* u kojoj je Welles bio tumačio lik Harryja Limea, isti onaj koji ga je prethodno bio proslavio u filmu *[[The Third Man]]*. U filmu se Lime preimenovao u Guya Van Strattena, a  tumačio ga je Robert Arden. Radnja prikazuje kako nakon izlaska iz zatvora sticajem okolnosti upoznaje tajkuna po imenu Gregory Arkadin (čiji lik tumači Welles), a koji ga angažira da istraži njegovu prošlost s obzirom da je obolio od amnezije. Mr. Arkadin se isticao korištenjem niza egzotičnih lokacija, izuzetno uglednom glumačkom ekipom, kao i specifičnom narativnom strukturom sa čestim korištenjem flashbackova, nalik na *[[Građanin Kane|Građanina Kanea]]*. Usprkos toga je dobio reputaciju jednog od slabijih Wellesovih filmova, a što se najčešće objašnjava time da je "iskasapljen" od strane producenata, kao i distribuiran u nizu bitno različitih verzija. Tome je dijelom pripomogao i sam Welles, koji je uz verziju na engleskom snimio i posebnu verziju na španskom jeziku s nekoliko različitih glumaca. Verzija koju je rekonsturirana godine 2006. i izdana na DVD-u u izdanju Criterion Collection se smatra najautentičnijom.

## Uloge
* Orson Welles ... Gregory Arkadin
* Robert Arden ... Guy Van Stratten
* Patricia Medina ... Mily
* Paola Mori ... Raina Arkadin
* Akim Tamiroff ... Jakob Zouk
* Gregoire Aslan ... Bracco
* Jack Watling ... Bob, markiz od Rutleigha
* Mischa Auer ... Profesor
* Peter Van Eyck ... Thaddeus
* Michael Redgrave ... Burgomil Trebitsch
* Suzanne Flon ... Barunica  Nagel
* Frederick O'Brady ... Oskar
* Katina Paxinou ... Sophie Radzweickz Martinez
* Manuel Requena ... Jesus Martinez
* Tamara Shayne ... žena koja krije Zouka
* Terence Langdon ... Sekretar Mr. Arkadina
* Gert Frobe ... Münchenski detektiv
* Eduard Linker ... Münchenski policajac
* Gordon Heath ... pijanist u Kanskom baru
* Annabel ... žena sa baguetteom u Parizu
* Irene López Heredia ... Sofía (samo u španskoj verziji)
* Amparo Rivelles ... Barunica Nagel (samo u španskoj verziji)

## Izvori


## Vanjske veze
*
*Criterion Collection essay by J. Hoberman
Rififi

***Du rififi chez les hommes*** (), u svijetu poznatiji po skraćenom naslovu ***Rififi***, je francuski crno-bijeli kriminalistički film snimljen 1955. u režiji Julesa Dassina, poznat kao jedno od najpopularnijih i najuticajnijih ostvarenja gangsterskog žanra svog doba.

Predstavlja adaptaciju popularnog romana Augustea Le Bretona. Protagonist, koga tumači Jean Servais je ostarjeli kriminalac koji nakon izlaska iz zatvora okuplja tim s kojim izvodi kompliciranu i "nemoguću" pljačku draguljarnice. Radnja prikazuje kako nakon uspješnog posla njegov tim postaje metom suparničke gangsterske bande koja će, u nastojanju da im preotme plijen, oteti dijete jednog od njihovih članova.

Dassinu je *Rififi* bio drugi po redu film snimljen u Evropi, gdje je došao nakon što ga je Edward Dmytrik pred američkim kongresnim odborom bio prokazao kao komunista i tako stavio na Hollywoodsku crnu listu. Francuski producenti su ga, pak, angažirali duboko impresionirani njegovim kriminalističkim filmom *[[Naked City (film)|Naked City]]*. Dassin je posao prihvatio isključivo radi novca; s originalnim romanom je bio zgrožen, najviše zbog onoga što je smatrao rasističkim tonovima (u njemu su negativci bili Arapi), ali i nekrofilije. Zbog toga se u vlastitoj scenarističkoj obradi orijentirao uglavnom na sam čin pljačke, a što je rezultiralo impresivnom scenom koja traje gotovo pola sata, i u kojoj nema muzike kao ni jedne jedine riječi dijaloga.

Rififi je prikazan na Kanskom festivalu, te je uglavnom oduševio kritiku. Dio javnosti je, međutim, bio ogorčen zbog realističkog prikaza pljačke, pa su se javile tvrdnje kako bi se njime samo poticala kriminalna djelatnost. Zbog toga je Rififi bio zabranjen u nizu država.

Usprkos tome, *Rififi* je tokom sljedećih godina i decenija poslužio kao uzor za brojne slične filmove koji prikazuju pripreme, izvođenje i posljedice pljački. U Francuskoj je na temelju Le Bretonovih knjiga, pak, snimljeno još nekoliko filmova sa riječi *Rififi* u naslovu, a među njima se ističu *Du rififi chez les femmes* (1959), *Du rififi à Tokyo* (1961) i *Du rififi à Paname* (1965).

## Uloge
* Jean Servais ... Tony le Stéphanois
* Carl Möhner ... Jo le Suédois
* Robert Manuel ... Mario Ferrati
* Jules Dassin ...  César le Milanais (Dassin ga je glumio pod pseudonimom  Perlo Vita.)
* Marcel Lupovici ... Pierre Grutter
* Robert Hossein ... Remi Grutter
* Pierre Grasset ... Louis Grutter
* Marie Sabouret ... Mado
* Dominique Maurin ...  Tonio le Suédois
* Janine Darcey ... Louise le Suédois

## Izvori

## Vanjske veze

* 
* *[http://www.metacritic.com/video/titles/rififi Rififi] * at Metacritic
* 
*
Spomenik prirode

**Spomenik prirode** je element prirode koji je nekim aktom države stavljen pod zaštitu kako bi se očuvale njegove izvorne prirodne vrijednosti. Često su to istovremeno i nacionalni parkovi, ali može biti i jedan samostalni objekt, na primjer vrlo staro stablo, ili manja površina jasno odvojena od svoje okoline, s iznimnim svojstvima. Može biti:
* geološki (paleontološki, mineraloški, hidrogeološki, strukturno-geološki, naftno-geološki, sedimentološki i dr.) 
* geomorfološki (špilja, jama, soliterna stijena i dr.) 
* hidrološki (vodotok, vodopad, jezero, izvor i dr.) 
* botanički (rijetki ili lokacijom značajni primjerak biljnog svijeta i dr.) 
* prostorno mali botanički i zoološki lokalitet i drugo.

Pojam "spomenik prirode" potječe od Humboldta iz njegovog opisa putovanja po Americi "Relation historique" gdje on koristi izraz "monumens de la nature". 

## Kategorija III – spomenik prirode (prema IUCN)
Prema Međunarodnoj uniji za zaštitu prirode i prirodnih resursa, spomenici prirode su zaštićena područja - kategorija II. Definicija prema sadašnjem sistemu uvedenom 1978. i revidiranom 1994. godine je:
:''Zaštićena područja III kategorije izdvajaju se radi zaštite određenog spomenika prirode, a to može biti reljef, morska planina, podmorska pećina, geološka osobenost poput pećine ili čak živa obilježja kao što je drevni šumarak. Općenito su to mala zaštićena područja i često imaju visoku vrijednost za posjetioce. 

Obrazloženje zakonske ili drugačije zaštite su rijetkost, jedinstvenost ili ljepota spomenika prirode, kao i njegova vrijednost za znanost ili razumijevanje prirode. Zaštita spomenika prirode sadrži potpunu zabranu bilo kakvog mijenjanja zaštićenog spomenika.

## Povezano
* 
* Zaštićeno područje
** Park prirode
** Rezervat prirode
** Spomenik kulture
* Botanički vrt Prirodoslovno-matematičkog fakulteta Sveučilišta u Zagrebu
## Reference

## Vanjske veze

* Zaštićena geobaština Republike Hrvatske
Ciplovke

**Ciplovke** (*Mugiliformes*) su red riba u razredu zrakoperki (*Actinopterygii*) kojoj pripada jedino porodica cipala (*[[Mugilidae]]*), tropskih riba koje nastanjuju slatku, slanu i bočatu vodu pred istočnom obalom Afrike (Madagaskar) i Antilske Amerike

Ove ribe narastu maksimalno do 90 centimetara a među njima Liza abu živi samo u slatkoj vodi i estuarijima. usta su im srednje veličine, bezube su, ili mili mogu imati malene zube. Odlikuju se i iznimon dugim crijevima; kralježaka imaju 24 – 26.

## Izvori
Jesetrovke

**Jesetrovke** (*Acipenseriformes*) su red riba iz razreda zrakoperki (Actinopterygii). Obuhvaća porodice Jesetre (Acipenseridae) i Veslokljunke (Polyodontidae).

## Razdioba
: Porodica **[[Acipenseridae]]**:
:: Rod *[[Acipenser]]*:
::#*[[Acipenser baerii]]* Brandt, 1869
::#*[[Acipenser brevirostrum]]* Lesueur, 1818
::#*[[Acipenser dabryanus]]* Duméril, 1869
::#*[[Acipenser fulvescens]]* Rafinesque, 1817
::#*[[Acipenser gueldenstaedtii]]* Brandt and Ratzeburg, 1833
::#*[[Acipenser medirostris]]* Ayres, 1854
::#*[[Acipenser mikadoi]]* Hilgendorf, 1892
::#*[[Acipenser multiscutatus]]* Tanaka, 1908
::#*[[Acipenser naccarii]]* Bonaparte, 1836
::#*[[Acipenser nudiventris]]* Lovetsky, 1828
::#*[[Acipenser oxyrinchus]]* Mitchill, 1815
::#*[[Acipenser persicus]]* Borodin, 1897
::#*[[Acipenser ruthenus]]* Linnaeus, 1758
::#*[[Acipenser schrenckii]]* Brandt, 1869
::#*[[Acipenser sinensis]]* Gray, 1835
::#*[[Acipenser stellatus]]* Pallas, 1771
::#*[[Acipenser sturio]]* Linnaeus, 1758
::#*[[Acipenser transmontanus]]* Richardson, 1836
:: Rod *[[Huso]]*:
::#*[[Huso dauricus]]* (Georgi, 1775)
::#*[[Huso huso]]* (Linnaeus, 1758)
:: Rod *[[Pseudoscaphirhynchus]]*:
::#*[[Pseudoscaphirhynchus fedtschenkoi]]* (Kessler, 1872)
::#*[[Pseudoscaphirhynchus hermanni]]* (Kessler, 1877)
::#*[[Pseudoscaphirhynchus kaufmanni]]* (Kessler, 1877)
:: Rod *[[Scaphirhynchus]]*:
::#*[[Scaphirhynchus suttkusi]]* Williams and Clemmer, 1991
:: Rod *[[Sterledus]]*:
::#*[[Sterledus ruthenus]]*
:Porodica **[[veslokljunke|Polyodontidae]]**:
:: Rod *[[Polyodon]]*:
::#*[[Polyodon spathula]]* (Walbaum, 1792)
:: Rod *[[Psephurus]]*:
::#*[[Psephurus gladius]]* (Martens, 1862)

## Izvori

## Vanjske veze
Cyprinodontiformes

**Cyprinodontiformes**, red uglavnom malenih slatkovodnih riba iz razreda zrakoperki (Actinopterygii). Poznate su po tome što mnoge žive na takvim mjestima gdje drugih riba nema, kao što su jako tople vode i loše kvalitete, te stoga nepogodne za život. Red se sastoji od deset porodica.

## Porodice
# Porodica Anablepidae
# Porodica Aplocheilidae
# Porodica Cyprinodontidae
# Porodica Fundulidae
# Porodica Goodeidae
# Porodica Nothobranchiidae
# Porodica Poeciliidae
# Porodica Profundulidae
# Porodica Rivulidae
# Porodica Valenciidae

## Izvori
Šaranke

**Šaranke** () su red riba iz razreda zrakoperki (lat. *Actinopterygii*). Ovaj red sadrži 6 porodica, 354 rodova i više od 3250 vrsta, s novim vrstama opisivanih svakih par mjeseci i novih rodova priznavanih redovito. One su najraznolikije u jugoistočnoj Aziji, ali su posve odsutne iz Australije i Južne Amerike.

## Porodice
# Balitoridae
# Catostomidae
# Cobitidae
# Cyprinidae 
# Gyrinocheilidae
# Psilorhynchidae

## Reference

## Vanjske veze
;Ostali projekti
Cerklje ob Krki (aerodrom)

**Aerodrom Cerklje ob Krki** (slovenski: *Letališče Cerklje ob Krki*) (ICAO: **LJCE**) je jedini vojni aerodrom u Sloveniji, koji leži u selu Cerklju ob Krki, 5 km od Brežica i 6 km od Krškog. Aerodrom je i sjedište istoimene baze Slovenske vojske koja na njemu danas drži helikoptere.

 
Aerodrom Cerklje bio je jedan od najvećih vojnih aerodroma u nekadašnjoj SFRJ. Na njemu je bila stacionirana 82. zrakoplovna brigada, koju su formirale tri lovačko-bombarderske eskadrile; 237. lovačko-bombarderska sa avionima Soko J-21 JastrebJ-21, 238. lovačko-bombarderska eskadrila sa avionima J-22 Orao i 351. izvidnička eskadrila s istim tipovima aviona. Ukupno je na aerodromu bilo 67 aviona, 1200 oficira, podoficira, vojnika i civila te dio vojnih specijalaca iz Niša.
## Historija
Aerodrom Cerklje ob Krki počeo se graditi za Kraljevine Jugoslavije 1930-ih.kao skromni mali aerodrom sa travnatom pistom i drvnim hangarima.

Za kratkotrajnog aprilskog rata 1941. Luftvafe je uništila već prvog dana 9 od 12 aviona. Ubrzo po okupaciji aerodrom su preuzele jedinice Wehrmachta i proširile ga, produživši mu sletnu pistu i izgradivši tri tri zgrade od cigle. Gradnja je završena u proljeće 1942. Aerodrom je uglavnom služio za izviđanje i potporu kopnenih snaga s više različitih jedinica, odigrao je i važnu ulogu  u Desantu na Drvar u maju 1944.

Nakon Drugog svjetskog rata aerodrom je preuzela JNA (Jugoslavensko ratno zrakoplovstvo) i moderniziralo ga za Tršćanske krize - 1953. Nakon tog nije bitnije uređivan, iako je bio ključ obrane sjeverozapadnog zračnog prostora države. Tokom događanja 1991. svo ljudstvo i avioni povučeni su u Bosnu i Hercegovinu i Srbiju.
## Aerodrom danas
Slovenski ministar obrane Karl Erjavec je 7. decembar 2006. potpisao protokol o obnovi i razvoju aerodroma, koji uključuje i izgradnju objekata koji će ga osposobiti za prihvat NATOvih aviona. Taj potez izazvao je negodovanje u susjednoj Hrvatskoj, zbog mogućih ekoloških, ali i zbog ekonomskih posljedica, jer taj projekt pod imenom Phoenix, uključuje i izgradnju civilnog terminala koji će vjerojatno ugroziti promet Zračne luke Zagreb.
Projekt sa 40 milijuna dolara financira NATO, dok 30 milijuna eura osigurava slovenska država. 

Aerodrom je bio zatvoren za civilni promet od 28. januar 2012. do 18. februara 2012. zbog loše vidljivosti sa kontrolnog tornja zbog refleksija, to je rješeno postavljanjem sjenila.
## Reference

## Vanjske veze

* Cerklje slovenski udar na Pleso
120. lovačka avijacijska eskadrila

**120. lovačka avijacijska eskadrila (LAE)** je bila eskadrila Jugoslovenskog ratnog vazduhoplovstva i protiv vazdušne odbrane (RV i PVO).

120. LAE je formirana u Zadru u aprilu 1960 godine u okviru 83. lovačkog avijacijskog puka (LAP). 120. LAE je tokom postojanja koristila američke lovce F-86 Sabre. 1963 godine, u okviru 83. LAP, bila je prebazirana u Titograd. Po rasformiranju 83. LAP, u periodu od 1964 do 1965 godine, 120. LAE postaje samostalna eskadrila u okviru 1. vazduhoplovnog korpusa (VAK). 1966 godine, 120. LAE je preimenovana u 242. lovačkobombardersku aviacijsku eskadrilu (LBAE). Iste godine je ušla u sastav 97. puka ne mjenjajući tip aviona niti mjesto baziranja.

## Reference

## Literatura
*
Prugasta hijena

**Prugasta hijena** () je sisavac iz reda zvijeri i porodice *[[Hyaenidae]]*.

Ova vrsta je na nižem stupnju opasnosti od izumiranja i smatra se skoro ugroženim taksonom.

Područje rasprostiranja prugaste hijene obuhvaća veći broj država u Africi i Aziji. Vrsta ima stanište u: Turskoj, Tanzaniji, Butanu, Nepalu, Iranu, Iraku, Saudijskoj Arabiji, Egiptu, Libiji, Alžiru, Maroku, Mauretaniji, Maliju, Nigeru, Nigeriji, Kamerunu, Etiopiji, Keniji, Armeniji, Azerbejdžanu, Gruziji, Burkini Faso, Čadu, Džibutiju, Senegalu, Tunisu, Jordanu, Libanonu, Omanu, Tadžikistanu, Turkmenistanu, Uzbekistanu, i Jemenu. Vrsta je možda izumrla u Kuvajtu, Kataru i Ujedinjenim Arapskim Emiratima. 

Staništa prugaste hijene su: šume, polupustinje i pustinje do 3300 metara nadmorske visine. 

## Izvori

## Vanjske veze
;Ostali projekti
Kapski zec

**Kapski zec** (lat. *Lepus capensis*) je vrsta zeca, koji obitava u raznim dijelovima Afrike, te u dijelovima Europe, Bliskog istoka i Azije. Noćni je biljojed. 

## Izgled

Kapski zec je tipičan zec, s dobro razvijenim nogama za skakanje i trčanje. Ima velike oči i uši, kako bi mogao paziti na prijetnje iz svoje okoline. Ima bijeli prsten oko oka. Fini, mekani sloj krzna, varira u boji od svijetlo smeđe do crvene i pješčano sive. Neobično među sisavcima, ženka je veća od mužjaka, ovaj fenomen naziva se spolni dimorfizam.

Obitava u makiji, na travnjacima i polupustinjskim područjima.

Kapski zec je biljojed, obično jede travu i grmlje raznih vrsta. Uobičajeno ponašanje je koprofagija, konzumacija izmeta, što je pozitivno, a ne štetno za zeca.

Poput drugih zečevima, brz je. Jedini predator, koji ga je u stanju uloviti je gepard. Svi ostali predatori čekaju u zasjedi kao što su: leopard, karakal, lisica i crnoleđi šakal.

Nakon 42-dnevne trudnoće, ženka rađa od jednoga do tri mlada. Može imati čak 4 legla godišnje. Obilježje zečeva, koje ih razlikuje od kunića jest, da su mladi rođeni s otvorenim očima i mogu se kretati ubrzo nakon rođenja. Tako je i kod kapskoga zeca.

## Taksonomija
Postoji dvanaest podvrsta koje postoje u Africi: 
*Lepus capensis capensis*
*Lepus capensis aquilo*
*Lepus capensis carpi*
*Lepus capensis granti*
*Lepus capensis aegyptius*
*Lepus capensis hawkeri*
*Lepus capensis isabellinus*
*Lepus capensis Sinaiticus*
*Lepus capensis arabicus*
*Lepus capensis atlanticus*
*Lepus capensis whitakeri*
*Lepus capensis schlumbergi*

## Vanjske veze
;Ostali projekti
Cipli

**Cipli** (*Mugilidae*) su porodica riba iz reda Mugiliformes. Obitava po cijelom svijetu, u obalnim umjerenim i tropskim vodama, a neke se vrste mogu naći i u slatkim vodama. Cipli su važan izvor hrane na Mediteranu još iz vremena Rimskog Carstva. Ova porodica uključuje 75 vrsta u 20 rodova, od čega oko polovice vrsta pripada rodovima *[[Liza]]* and *[[Mugil]]*.

## Razdioba
Rodovi:
# *[[Agonostomus]]* 
# *[[Aldrichetta]]* 
# *[[Cestraeus]]* 
# *[[Chaenomugil]]*
# *[[Chelon]]*
# *[[Crenimugil]]*
# *[[Ellochelon]]* 
# *[[Joturus]]*
# *[[Liza]]*
# *[[Moolgarda]]*
# *[[Mugil]]*
# *[[Myxus]]*
# *[[Neomyxus]]*
# *[[Oedalechilus]]*
# *[[Paramugil]]*
# *[[Rhinomugil]]*
# *[[Sicamugil]]*
# *[[Trachystoma]]* 
# *[[Valamugil]]*
# *[[Xenomugil]]*

## Izvori
Kuna bjelica

**Kuna bjelica** () je zvijer iz porodice kuna (Mustelidae). Živi u skoro svim zemljama u kojima i kuna zlatica, a brojnija je u krškim predjelima, nego u kontinentalnom dijelu. U visokim planinama preko ljeta boravi u najvišim predjelima, a zimi se spušta u podnožje.

Nešto je manja od zlatice, noge su joj razmjerno kraće i niže. Dlaka krzna je kraća i nešto svjetlije boje, a mrlja na prsima – po kojoj je dobila ime – bijele je boje. Podgrlac je uvijek manji nego kod zlatice. Tabani i jagodice prstiju su goli.

Vrlo se često nastanjuje u blizini ljudskih naselja, koja zlatica uvijek izbjegava. Voli osamljene gospodarske zgrade, hrpe granja i kamenja i slično. Penje se po drveću, ali ni približno tako vješto kao zlatica.

Po običajima i načinu života u mnogome je slična zlatici. Jednako je okretna i srčana, vješto se penje i skače, dobro pliva i uspješno se provlači kroz najuže pukotine.

Hrani se istim malim kralježnjacima koji su ponekad i dvostruko veći od nje same, često se zadržava u blizini ljudskih naselja, pa će se nahraniti i domaćim životinjama, uglavnom peradi i kunićima. 

Bjelica se pari u srpnju i kolovozu, ima jedno leglo godišnje. Mlade nalazimo od travnja do svibnja. Ženka nosi 247-280 dana, jer je i kod bjelice razvijena embriotenija. Koti 3-5, iznimno 7 mladih. Ženka ima 4 sise. Mladi ostaju 34-38 dana slijepi, sišu 6-8 tjedana. Spolno su zreli u dobi između 15-39 mjeseci. Životni vijek bjelice je 10-12 godina.

## Vanjske veze
*Prirodopis Online: porodica kuna 
*Magda Sindičić & Dragana Kos: »Istraživanje genske raznolikosti kune bjelice« , u: Lovački vjesnik, 10/2011., str. 14-15.
;Ostali projekti
Golub grivnjaš

**Golub grivnjaš** (lat. *Columba palumbus*) je ptica iz porodice golubova, reda golupčarki.

## Izgled Goluba

Golub grivnjaš veličinom je najveća vrsta goluba. Osim po veličini, od ostalih golubova lako ga je razlikovati po bijelim točkama s obje strane vrata te bijelim crtama na krilima, koje se jasno vide u letu. Ostatak tijela mu je sive boje, a prsa su mu lagano ružičaste boje. Odrasli primjerci dugi su između 38 i 44.5 cm te teže između 300 i 615 grama. Raspon krila im je između 68 i 80 cm. Golub Grivnaš uglavnom se vide u paru i ponekad siđu na zemlju, i ponekad prave gnezda na klimama uređaja.

Mlade ptice nemaju bijele dijelove oko vrata, koji se počinju formirati kad dosegnu oko šest mjeseci starosti. Uz to su svjetlije sive boje tijela te sivljeg kljuna u odnosu na odrasle ptice.

## Životni prostor

Golub grivnjaš ptica je selica u sjevernoj i istočnoj Europi te zapadnoj Aziji, dok je u južnim i zapadnim dijelovima Europe često vrlo rasprostranjena stanarica. U kontinentalnoj Hrvatskoj boravi između ožujka i listopada, dok u primorskim krajevima može biti prisutan i kao stanarica.

## Gniježdenje i ponašanje

Golub Grivnaš pravi mala gnezda  u krošnjama stabala u šumama, parkovima i vrtovima. Gnijezdo izrađuje od grančica te u njega polaže dva jaja iz kojih se ptići izlegnu nakon 17 do 19 dana. Za izradu gnijezda često odabire stabla u blizini ceste ili rijeke, i gnezdi se u drvetu kestena u gradu Gnijezda su često na meti vrana. Mlade ptice sposobne su letjeti nakon 33-34 dana, ali u slučaju napada na gnijezdo mogu preživjeti napuštajući ga 20-ak dana nakon što se izlegnu iz jajeta.

Mužjaci su u sezoni parenja pojačano agresivni jedni prema drugima. Tijekom udvaranja hodaju po grani napuhanoga vrata, pognutih krila i raširenoga repa. Inače je riječ o druževnoj ptičjoj vrsti koja izvan sezone parenja često obitava u velikim jatima.

Let goluba grivnjaša je brz sa stalnim zamasima krilima, karakterističan za golubove. U pokaznom letu prvo se uspinje, a potom naglo ponire jedreći. Glasa se prigušenim gugutanjem u pet slogova s naglaskom na drugom, *gu-guu-gu gu-gu*.

U prisutnosti čovjeka je oprezan, ali u nedostatku znakova progona prilično pitom.

## Ishrana

Golub grivnjaš uglavnom se hrani biljnom hranom. Najčešće jede svježe lišće kritosjemenjača i lisnatog povrća koje skuplja u poljima, vrtovima i s travnjaka. Jede i žitarice, orašaste plodove te voće. Tijekom jeseni se hrani i smokvama te žirevima, a tijekom zime pupovima voćaka i grmova. Prehranu povremeno nadopunjava ličinkama, mravima i crvima. Potrebu za pićem i kupanjem zadovoljava traženjem otvorenih spremnika vode. Zbog svog načina prehrane lako može postati poljoprivrednim nametnikom.

## Vanjske veze
;Ostali projekti
Mišar (razvrstavanje)

**Mišar** se može odnositi na:

* Mišar (naselje), naseljeno mjesto u Srbiji;
* Obični mišar, vrsta ptice grabljivice Buteo buteo
Kostajnik (razvrstavanje)

**Kostajnik** može da se odnosi na:
*Kostajnik je stara utvrda smeštena 8 km severozapadno od Krupnja.
*Kostajnik je naselje u opštini Krupanj u Mačvanskom okrugu.
Kostajnik (tvrđava)

**Kostajnik** je stara tvrđava smeštena 8 km severozapadno od Krupnja, kod istoimenog sela. Tvrđava se pominje u istorijskim spisima iz 1445. odnosno 1446. godine. Danas ima ostataka grada.

## Literatura
* 

## Vanjske veze

* Sajt o Kostajniku
Krivaja

**Krivaja** može da bude:

* Krivaja (Bačka Topola), naselje u opštini Bačka Topola, Vojvodina, Srbija
* Krivaja (Blace), naselje u opštini Blace, Srbija
* Krivaja (Sjenica), naselje u opštini Sjenica, Srbija 
* Krivaja (Šabac), naselje grada Šapca, Srbija
* Krivaja (Prijedor), naselje grada Prijedora, Republika Srpska, BiH
* Krivaja (Cazin), naselje u grada Cazina, Federacija BiH, BiH
* Krivaja (Zavidovići), naselje u opštini Zavidovići, Federacija BiH, BiH
* Krivaja Vojnićka, naselje u opštini Vojnić, Hrvatska

ili:
* Krivaja (jezero), akumulaciono jezero kod Bačke Topole, Vojvodina, Srbija
* Krivaja (pritoka Velikog bačkog kanala), reka u severnoj Bačkoj, nadomak Bačke Topole, Vojvodina, Srbija
* Krivaja (pritoka Đetinje), pritoka Đetinje, Srbija
* Krivaja (pritoka Velike Usore), desna pritoka Velike Usore na području opštine Teslić, Republika Srpska, BiH
* Krivaja (pritoka Bosne), desna pitoka Bosne, u Federaciji BiH, BiH

ili:
* Operacija Krivaja '95, vojna operacija Vojske Republike Srpske 
* Krivaja (tvrđava), tvrđava nedaleko od Šapca, Srbija
Duboko

**Duboko** može biti:

* Duboko, suprotno od plitko

ili

* Duboko (Ljubovija), naseljeno mesto u opštini Ljubovija, Republika Srbija
* Duboko (Užice), naseljeno mesto u opštini Užice, Republika Srbija
* Duboko (Novi Travnik), naselje u opštini Novi Travnik, Federacija Bosne i Hercegovine, BiH
Žabar (razvrstavanje)

**Žabar** može da bude:

* Žabar, naselje u opštini Šabac u Mačvanskom okrugu, Republika Srbija
* Donji Žabar, naselje u opštini Dolji Žabar, Republika Srpska, BiH
* Opština Donji Žabar, opština u Republici Srpskoj, BiH